SUN ไฟเขียวจ่ายปันผล 0.15 บ. ขึ้น XD 27 เม.ย.นี้ ส่งซิกธุรกิจปี 65 ฟื้นตัว
ผู้ถือหุ้น SUN ไฟเขียวจ่ายปันผล 0.15 บาทต่อหุ้น ขึ้น XD 27 เม.ย.นี้ จ่าย 19 พ.ค. 65 ส่งซิกธุรกิจปีนี้ฟื้นตัว หลังคลายล็อกดาวน์โควิด-มาตรการกระตุ้นเศรษฐกิจภาครัฐหนุน
ผู้ถือหุ้น SUN ไฟเขียวจ่ายปันผล 0.15 บาทต่อหุ้น ขึ้น XD วันที่ 27 เม.ย.นี้ จ่าย 19 พ.ค.65 ส่งซิกธุรกิจปี 65 ฟื้นตัว
21 เม.ย. 2565

ผู้สื่อข่าวรายงานว่า เมื่อวันที่ 20 เมษายน 2565 บริษัท ซันสวีท จำกัด (มหาชน) หรือ SUN ได้จัดประชุมสามัญผู้ถือหุ้นประจำปี 2565 โดยมี นายพิชัย คชมิตร รองประธานกรรมการ เป็นประธานในการประชุม ณ ห้องประชุม สำนักงานบริษัท จังหวัดเชียงใหม่ ภายใต้มาตรการเรื่องความปลอดภัยและการป้องกันการแพร่ระบาดของโควิด 19 อย่างเคร่งครัด
ด้านนายองอาจ กิตติคุณชัย ประธานเจ้าหน้าที่บริหาร SUN เปิดเผยว่า ที่ประชุมสามัญผู้ถือหุ้นประจำปี 2565 มีมติอนุมัติจ่ายเงินปันผลจากผลการดำเนินงานปี 2564 ในอัตราหุ้นละ 0.15 บาทต่อหุ้น โดยขึ้นเครื่องหมาย XD วันที่ 27 เม.ย. 2565 พร้อมกำหนดรายชื่อผู้มีสิทธิรับปันผล (Record Date) ในวันที่ 28 เม.ย. 2565 และจ่ายปันผลในวันที่ 19 พ.ค. 2565
นอกจากนี้ แนวโน้มธุรกิจปี 2565 คาดว่าจะฟื้นตัวจากการผ่อนคลายมาตรการควบคุมโรค และมาตรการกระตุ้นเศรษฐกิจของภาครัฐ โดยบริษัทยังคงดำเนินธุรกิจด้วยความระมัดระวัง คำนึงถึงผลประโยชน์สูงสุดของบริษัทและผู้มีส่วนได้เสียเป็นสำคัญ ภายใต้หลักการกำกับดูแลกิจการที่ดีและการบริหารจัดการความเสี่ยงที่มีประสิทธิภาพ รวมถึงการดำเนินกิจกรรมอื่นทั้งในมิติสิ่งแวดล้อม สังคม และบรรษัทภิบาล (ESG) อันจะนำไปสู่การดำเนินธุรกิจอย่างยั่งยืนต่อไป